ΓΡΑΠΤΗ ΕΡΩΤΗΣΗ E-2043/99

υποβολή: Jeffrey Titford (EDD) προς την Επιτροπή

(3 Νοεμβρίου 1999)

Θέμα: Δαπάνες και νομιμότητα του σχεδίου «Soul for Europe»

Υπάρχουν ερωτηματικά σχετικά με τη δημιουργία, το σκοπό, τη νομιμότητα και τη χρηματοδότηση του σχεδίου «Soul for Europe» της Ευρωπαϊκής Ένωσης.

1. Ποιό άτομο, ομάδα ή οργανισμός δημιούργησε αυτή τη μονάδα;

2. Ποιός είναι ο ακριβής σκοπός της;

3. Ποιά η νομιμότητά της; Πότε έλαβε άδεια από το Συμβούλιο Υπουργών, την Επιτροπή ή το Ευρωπαϊκό Κοινοβούλιο;

4. Πότε άρχισαν οι δραστηριότητές της;

5. Ενώπιον ποιού Επιτρόπου είναιπεύθυνη;

6. Ποιές εκθέσεις έχουν δημοσιευθεί από τη μονάδα «Soul for Europe»;

7. Έχονταςπόψη ότι έχουν καταβληθεί σημαντικά ποσά από τη μονάδα «Soul for Europe» και από τη Μονάδα Μελετών στην οποία κατά τα φαινόμενα, ανήκει, θα μπορεί η Επιτροπή να δώσει πλήρη κατάλογο των οργανισμών που χρηματοδοτήθηκαν, αναφέροντας σε κάθε περίπτωση το εκάστοτε ποσό;

Απάντηση του κ. Prodi εξ ονόματος της Επιτροπής

(6 Δεκεμβρίου 1999)

Δενπάρχει τμήμα «Soul for Europe» (Ψυχή της Ευρώπης) στην Επιτροπή. Έχει ωστόσοπάρξει μία πρωτοβουλία που είχε αναλάβει ο πρόεδρος Delors το 1994, και η οποίαποστηρίχθηκε από τον πρόεδρο Santer με το όνομα «Η ψυχή της Ευρώπης, Ηθική και Πνευματικότητα». Η πρωτοβουλία αυτή έχει ως στόχο να ενισχύσει τον διάλογο με τις θρησκευτικές και ανθρωπιστικές κοινότητες και να προωθήσει σχέδια τα οποία συμβάλλουν στην αναγνώριση και κατανόηση της ηθικής και πνευματικής διάστασης της διαδικασίας της ευρωπαϊκής ενοποίησης και των πολιτικών της Κοινότητας.

Για τη συμμετοχή των θρησκευτικών και ανθρωπιστικών κοινοτήτων η Επιτροπή κάλεσε στο πλαίσιο της πρωτοβουλίας «Η ψυχή της Ευρώπης, Ηθική και Πνευματικότητα», το 1994, τους εταίρους να καταρτίσουν μία επιτροπή διεξοδικού ελέγχου (που να αποτελείται από εκπροσώπους τους) οι οποίοι θα προτείνουν σχέδια. Τα σχέδια αυτά θα προωθήσουν ρητά την ιδέα και τις αξίες της Ευρωπαϊκής ολοκλήρωσης καθώς και την μελέτη της πνευματικής και ηθικής διάστασης της οικοδόμησης της νέας Ευρώπης.

Η επιτροπή αυτή διεξοδικού ελέγχου στηρίζεται από έναν συντονιστή ο οποίος είναι μέλος της Επιτροπής εκκλησίας και κοινωνίας της ευρωπαϊκής διάσκεψης εκκλησιών. Οι συναντήσεις της επιτροπής διεξοδικού ελέγχου είναι τρεις τον χρόνο- και οι εργασίες συντονισμού κατά το ήμισυ του χρόνου που καλύπτουν επιδοτούνται από την Επιτροπή.

Οι δωρεές για τη συγχρηματοδότηση των σχεδίων πουποδεικνύει η επιτροπή διεξοδικού ελέγχου και τα οποία γίνονται αποδεκτά από την Επιτροπή, λαμβάνονται από το κονδύλιο του προϋπολογισμού A 3024. Τούτο δικαιολογείται από την ακόλουθη παρατήρηση, την οποία πραγματοποίησε το Κοινοβούλιο το 1997: «Το κονδύλιο αυτό mldr έχει επίσης ως στόχο τη στήριξη δραστηριοτήτων που αφορούν με τη μελέτη, σε ευρωπαϊκό επίπεδο, των ηθικών και πνευματικών θεμελίων της Ευρώπης». Το κονδύλιο του προϋπολογισμού A 3024 αποτελεί αντικείμενο διαχείρισης -από το 1999-πό την αρμοδιότητα των μελών της Επιτροπής που έχουν αναλάβει την παιδεία και τα πολιτιστικά θέματα.

Ο συντονιστήςποβάλλει, από το 1997 και μετά, κάθε χρόνο έκθεση σχετικά με την εξέλιξη της πρωτοβουλίας και την αξιολόγηση των σχεδίων που πραγματοποιούνται.

Ο πλήρης κατάλογος των οργανώσεων που έχουν τύχει ενίσχυσης μέσω του προγράμματος «Η Ψυχή της Ευρώπης» θα αποσταλούν απευθείας στο Αξιότιμο Μέλος του Ευρωπαϊκού Κοινοβουλίου.